Jafnlaunastefna þessi tekur til Fjölbrautaskóla Suðurlands ( framhaldsskóla með bóklegt og verklegt nám á Suðurlandi ) og kveður á um markmið og aðgerðir til að tryggja starfsfólki hans þau réttindi sem kveðið er á um í 19. grein jafnréttislaga nr. 10 / 2008 og annarra laga , reglugerða og skuldbindinga sem þeim fylgja . Markmið skólans er að allt starfsfólk njóti jafnra launa og sömu kjara fyrir sömu eða jafnverðmæt störf þannig að enginn ómálefnalegur launamunur sé til staðar . Hver einstaklingur er metinn að verðleikum eftir hæfni og frammistöðu , óháð kyni þannig að hæfileikar og færni fái notið sín . Starfsfólk skal hafa jöfn tækifæri til að axla ábyrgð og sinna verkefnum í samræmi við menntun og sérfræðiþekkingu . Skólameistari ber ábyrgð á jafnlaunakerfi FSu , á jafnlaunastefnunni og að lagalegum kröfum sé framfylgt . Yfirstjórn er ábyrg fyrir innleiðingu og viðhaldi þess í samræmi við jafnlaunastaðal : ÍST 85 og önnur lög og reglugerðir er tengjast jafnréttismálum . Markmið Fjölbrautaskóla Suðurlands er að vera eftirsóttur vinnustaður í Árborg . Til þess að ná markmiðum jafnlaunastefnunnar skal FSu : Innleiða vottað jafnlaunakerfi sem byggist á jafnlaunastaðli nr . ÍST 85 , það skjalfest og því viðhaldið . Gera innri úttekt og halda rýni stjórnenda árlega . Framkvæma launagreiningu a.m.k. einu sinni á ári þar sem borin eru saman jafnverðmæt störf og athugað hvort munur mælist á launum eftir kyni og í framhaldinu kynna helstu niðurstöður fyrir starfsfólki . Bregðast við óútskýrðum launamun með umbótum sé hann til staðar . Fylgja viðeigandi lögum , reglugerðum og kjarasamningum sem í gildi eru á hverjum tíma og staðfesta á fundi hlítni við lög . Stefnan skal kynnt árlega og vera aðgengileg almenningi á vef skólans . Jafnlaunastefnan er órjúfanlegur hluti af launastefnu Fjölbrautaskóla Suðurlands .